# **DECIZIA ETAPEI DE ÎNCADRARE**

##  **Nr. Proiect din 05.12.2017**

Ca urmare a solicitării de emitere a acordului de mediu adresate de **PK RED S.R.L.** cu sediul în mun. București, sector II, str. Barbu Văcărescu, nr. 201, et. 11, bir. 12, înregistrată la APM Harghita cu nr. 9091/26.10.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei Comisiei de Analiză Tehnică din data de **05.12.2017**, că proiectul **”Construire centru comercial”** propus a fi amplasat în jud. Harghita, mun. Gheorgheni, Bulevardul Frăției, FN.

nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2 pct.10 lit. b

 b) Justificarea în conformitate cu criteriile din anexa nr. 3 la Hotărârea Guvernului nr. 445/2009

1. Caracteristicile proiectului:

a. Mărimea proiectului:

* Proiectul constă în realizarea unui centru comercial cu suprafață construită de 1421,19mp și a amenajărilor exterioare conexe (aprovizionare, locuri de parcare 50 și spațiu pietonal).

Spațiile închiriabile ale centrului comercial sunt destinate comerțului cu mobilă, articole de îmbrăcăminte și încălțăminte, articole decorative și de uz casnic, jucării.

În interiorul magazinelor chiriașii își pot amenaja spații de birouri, spații de depozitare, grupuri sanitare, oficii, vestiare.

Centrul comercial nu va avea spații pentru alimentație publică.

Accesul auto și cel pietonal se vor realiza din parcarea centrului comercial Kaufland din bulevardul Frăției.

Aprovizionarea se va realiza din Bulevardul Frăției, respectiv din drumul de aprovizionare situau în partea de est a terenului.

Accesele în spațiile comerciale se vor realiza direct din exterior, distinct pentru fiecare chiriaș.

Utilități:

* Alimentarea cu apă se va realiza din rețeaua de apă potabilă a municipiului
* Evacuarea apelor uzate menajere se va realiza în canalizarea menajeră a localității
* Canalizarea pluvială se va deversa la colectorul public de canalizare din zonă în sistem separat de canalizarea menajeră;
* Alimentarea cu energie electrică va fi asigurată prin racordarea la rețeaua electrică existentă în zonă.
* Încălzirea spațiilor închise va fi asigurată de fiecare agent economic în parte. Spațiile tehnice vor fi încălzite cu calorifere electrice.

b. Cumularea cu alte proiecte:

*- Nu este cazul*

c. Utilizarea resurselor naturale:

 - nisip, pietriș

d. Producţia de deşeuri:

*- Deşeurile municipale amestecate vor fi transportate de operatorul economic autorizat în zonă.*

- Deșeurile de ambalaje, deșeurile rezultate din construcții rezultate vor fi transportate prin societăți atestate

e. Emisii poluante, inclusiv zgomotul şi alte surse de disconfort:

- emisii în apă: - apele uzate menajere vor fi evacuate în canalizarea menajeră a localității,

 - apele pluviale vor fi evacuate în canalizarea pluvială existentă în zonă

-emisii în aer: emisiile rezultate de la utilajele şi mijloacele de transport folosite la executarea lucrărilor corespund din punct de vedere tehnic, astfel evitându-se poluarea mediului prin arderea de combustibil.

- zgomot: se va respecta programul de funcționare avizat de Primăria Municipiului Gheorgheni

- maşinile şi utilajele folosite la executarea lucrărilor corespund cerinţelor tehnice de nivel acustic.

f. Riscul de accident, ţinându-se seama în special de substanţele şi de tehnologie utilizate:

 *- La realizarea proiectului se vor utiliza substanțe periculoase ca: vopsea, grunduri, vaselină, etc.*

 - *După punerea în funcțiune a obiectivului se vor utiliza în igienizarea și curățarea pardoselilor și a grupurilor sanitare detergent de uz casnic biodegradabil*

**2**. **Localizarea proiectului**:

2.1.utilizarea existentă a terenului:*- Terenul se află în intravilanul municipiului Gheorgheni, folosința actuală teren arabil în proprietatea privată a solicitantului conform Certificatului de Urbanism nr. 205/18.10.2017 emis de Municipiul Gheorgheni.*

2.2.relativa abundenţă a resurselor naturale din zonă, calitatea şi capacitatea regenerativă a acestora: nu este cazul.

2.3.capacitatea de absorbţie a mediului:

*a.* zoneumede*: nu este cazul,*

*b.* zonecostiere*: nu este cazul,*

*c.* zonemontaneşiceleîmpădurite*: nu este cazul*

*d.* parcurişirezervaţiinaturaleariileclasificate*: nu este cazul,*

*e.* ariiclasificatesauzoneprotejate*: nu este cazul*

*f.* zonedeprotecţiespecială mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare. Amplasamentul proiectului este situat la o distanță cca. 1,6km de limita sitului Natura 2000 *ROSPA0033 «Depresiunea și Munții Giurgeului».*

 *g.*ariiîncarestandardeledecalitatea mediuluistabilitedelegislaţieaufostdejadepăşite*: nu este cazul;*

*h.*ariiledenspopulate*: nu este cazul,*

*i.*peisajelecusemnificaţieistorică*,* culturalăşiarheologică*: nu sunt*

**3.Caracteristicile impactului potenţial:**

În raport cu criteriile stabilite mai sus la pct. 1 şi 2 **nu au fost identificate efecte semnificative** posibile, astfel:

a.extinderea impactului :

*- aria geografică: redusă-o parte a intravilanului municipiului Gheorgheni*

*- numărul persoanelor afectate: prin realizarea proiectului nu vor fi persoane afectate negativ.*

b.natura transfrontalieră a impactului*: nu este cazul,*

c. mărimea şi complexitatea impactului*:*

*-*în perioada realizării proiectului*:vor rezulta deşeuri de construcţii, care vor fi gestionate conform pct. 1.d, cu ocazia manipulării materialelor de construcţie pot rezulta emisii de pulberi în suspensie, care sunt temporare şi nesemnificative,*

*-*în perioada funcţionării*: valorile emisiilor în apă, sol după punerea în funcţiune a proiectului se vor încadra sub valorile limită stabilite prin acte normative în vigoare*

*-*în perioada încetării activităţii*: nu vor exista deşeuri periculoase care să prezintă impact asupra mediului;*

d. probabilitatea impactului*: mică,*

e. durata, frecvenţa şi reversibilitatea impactului*: impactul minor este pe termen scurt, nu rezultă impact remanent.*

**Condiţiile de realizare a proiectului:**

**1.** Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele de construcţii folosite în timpul executării lucrărilor de construcţii.

 Impunerea pentru constructor a dotării cu materiale absorbante pentru produse petroliere în scopul evitării poluării accidentale a mediului cu aceste substanţe.

**2.** Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

 - abandonarea, înlăturarea sau eliminarea deşeurilor în locuri neautorizate;

 - staţionarea mijloacelor de transport în afara terenurilor desemnate în acest scop

- distrugerea sau degradarea, prin orice mijloace, a vegetaţiei ierboase sau lemnoase;

**3.** Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului.

4. **Nivelul de zgomot** rezultat în urma desfăşurării activităţii, măsurat în conformitate cu prevederile standardului SR ISO nr. 1996/2-08 nu va depăşi valorile maxime prevăzute de SR 10009/2017 şi anume:

L ech = 65 dB(A) măsurat la limita spaţiilor cu activitate comercială

L ech= 70 dB(A) măsurat în interiorul spațiilor cu activitate comercială

L ech= 60 dB(A) măsurat la limita proprietății în cazul clădirilor cu teren împrejmuit și cu destinație rezidențială cu regim de două niveluri sau mai puțin

5. Se vor respecta prevederile Legii nr. 211/2011 privind regimul deșeurilor cu toate modificările și completările ulterioare;

7**.** Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

8. În cazul în care pe amplasament se vor desfășura activități incluse în Anexa nr. 1 al OMMDD nr. 1798/2007 se va solicita și se va obține autorizație de mediu.

Conform art. 49 alin (3) şi (4) din Ordinul 135/2010 privind aprobarea Metodologiei de evaluare a impactului asupra mediului pentru proiecte publice şi private, la finalizarea lucrărilor autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare. Procesul verbal întocmit în urma controlului se va anexa şi va face parte din procesul verbal de recepţie la terminarea lucrărilor.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **DIRECTOR EXECUTIV**

 **Ing. DOMOKOS László József**

 **ŞEF SERVICIUA A.A.**

 **Ing. LÁSZLÓ Anna**

 **ÎNTOCMIT,**

 **Ing. ABOS Judit**